***-Лозница, 21. април 2015.-***

**ЈАВНИ ПОЗИВ-МЕНТОРИНГ 2015.**

**МЕНТОРИНГ ЗА 100 НОВООСНОВАНИХ И ПОСТОЈЕЋИХ МСПП И КЛАСТЕРЕ**

Национална агенција за регионални развојје објавилаЈавни позив за реализацију менторинг програма за 100 новооснованих и постојећих микро, малих,средњих предузећа и предузетника. Овај програм се спроводи у сарадњи са регионалним развојним агенцијама.

**Циљ овог пројекта јесте**  бесплатна услуга менторинга за одабраних 100 предузетника/привредних друштава/кластера у трајању од 50 сати по клијенту, а до краја новембра 2015. године.

Менторинг је свеобухватан процес подршке предузећима /привредним друштвима и предузетницима који се налазе у пресудном тренутку за њихов даљи развој и опстанак. Процес менторинга представља одређени број сати који стручно лице-ментор проводи у директном контакту/раду са власником радње или предузећа.

Корисници менторинга могу бити микро, мала и средња привредна друштва и предузетници и то који су почетници у пословању (регистровани након 1. марта 2014. године) или они који су регистровани пре наведеног датума, као и кластери (подршка је усмерена на јачање капацитета кластер менаџмента за технолошки развој и иновације, не појединачно чланица кластера).

**ЈАВНИ ПОЗИВ ЈЕ ОТВОРЕН ДО 15.05.2015. ГОДИНЕ**

Све потребне информације можете добити у Регионалној развојној агенцији Подриња, Подгорине и Рађевине ДОО Лозница, Јована Цвијића 20, телефон: 015/876-096; 015/875-993; [www.rrappr.rs](http://www.rrappr.rs).